Aktuálne priority
pre racionálny rozvoj základných rámcov zdravotnej politiky slovenského zdravotníctva

Strategické ciele
1. Zabezpečovať občanom zvyšovanie kvality a bezpečnosti poskytovanej zdravotnej starostlivosti.
2. Presadzovať orientáciu zdravotníctva na prevenciu a včasnú diagnostiku.

3. Dodržiavať vytýčené dlhodobé celospoločenské programy starostlivosti o zdravie.

4. Umiestňovať a využívať vzácne finančné zdroje tak, aby všetci občania mali rovnakú šancu na poskytnutie dostupnej, medicínsky účinnej a nákladovo efektívnej zdravotnej starostlivosti.

5. Dosiahnuť finančnú udržatelnosť systému z hľadiska tvorby zdrojov, ich štruktúry a použitia, pri rešpektovaní princípu solidarity. 
6. Pre tieto ciele zabezpečovať ekonomické, organizačné a regulačné podmienky.  
Financovanie
7. Trvalo realizovať platby poistného za skupiny občanov kde je platiteľom štát   minimálne 5% z priemernej mzdy tak, aby zdroje zdravotníctva vyjadrené percentom z HDP sledovali dynamiku rastu HDP, s cieľom napĺňať princíp konvergencie k členským štátom EÚ.

8. Transparentný projekt oddlženia musí byť základom zdravej reštrukturalizácie zdravotníckych zariadení. Jeho realizácia musí byť previazaná s organizačnými a regulačnými zmenami v štruktúre a výkone zdravotníckych zariadení.

9. Disponibilný objem zdrojov si z hľadiska dlhodobého rozvoja poskytovateľov vyžaduje existenciu základného rámca intersektorálneho členenia finančných zdrojov zdravotníctva na ambulantnú zdravotnú starostlivosť, ústavnú zdravotnú starostlivosť, spoločné vyšetrovacie a liečebné zložky, lieky a zdravotnícke pomôcky a na ostatnú zdravotnú starostlivosť.
10. Umožniť viaczdrojové financovanie zavedením ekonomicky a sociálne udržateľnej spoluúčasti na vybrané typy zdravotnej starostlivosti s vytvorením podmienok pre rozvoj nepovinného zdravotného poistenia.
Organizácia

11. Podporovať len také kroky zdravotnej politiky, ktoré zachovajú pluralitný model zdravotníctva s princípmi slobodnej voľby a rovnocennosti štátnych a neštátnych poskytovateľov zdravotnej starostlivosti a štátnych a neštátnych zdravotných poisťovní. 
12. Pre zvyšovanie kvality je potrebné aktualizovať minimálnu sieť poskytovateľov zdravotnej starostlivosti na základe podmienok efektívnej dostupnosti.
13. Stanoviť základnú kostru ústavnej zdravotnej starostlivosti v pôsobnosti MZ SR – pevnej siete  nemocníc  vrátane špecializovaných nemocníc.
14. Definovať vhodnú právnu formu pre jednotlivé zariadenia ústavnej zdravotnej starostlivosti, ktorá bude garantovať zabezpečenie transparentnosti hospodárenia, tvrdé rozpočtové obmedzenia, prehľadné účtovníctvo, transparentné výberové konania a povinnosť auditu.
15. Vytvoriť resp. aktualizovať personálne a materiálno-technické kritériá pre výkon zdravotnej starostlivosti a vykonať audit ich plnenia.

16. Vypracovať systém komplexného monitorovania siete poskytovateľov zdravotnej starostlivosti.
17. Vytvoriť podmienky pre dostupnosť, kvalitu a efektivitu siete spoločných vyšetrovacích a liečebných zložiek.
18. V záujme zabezpečenia vyváženosti motivácií v celom sektore zdravotníctva pokračovať v krokoch, ktoré zabezpečia právo dosahovať primeranú a spravodlivú maržu pre všetky subjekty zdravotníckeho sektoru.
Regulácia a Lieková politika
19. Redukovať rozsah zdravotnej starostlivosti hradenej z povinného verejného  zdravotného poistenia: bezodkladne realizovať práce na kategorizácii chorôb a katalogizácii výkonov (ktoré sú definované platnou legislatívou) ako nevyhnutnej podmienky pre praktickú aplikáciu nepovinného (individuálneho) zdravotného poistenia.
20. Implementovať platobnú metódu DRG, s cieľom objektivizácie financovania ústavnej zdravotnej starostlivosti.

21. Vo všetkých sektoroch zdravotnej starostlivosti bezodkladne začať s celoplošným používaním ukazovateľov kvality, efektivity a bezpečnosti aj napriek ich súčasnej zjednodušenej a nedokonalej podobe.

22. Definovať relevantné kritériá efektivity a kvality poskytovanej zdravotnej starostlivosti pre transparentnú súťaž poskytovateľov zdravotnej starostlivosti. S využitím hodnotenia podľa týchto kritérií diferencovať poskytovateľov pri uzatváraní zmlúv so zdravotnými poisťovňami. 
23. Na základe transparentných kritérií určiť tie zdravotnícke zariadenia, ktoré budú mať výlučné právo poskytovať vopred definované medicínsky a finančne vysoko náročné výkony zdravotnej starostlivosti.

24. Zoptimalizovať spoluúčasť pacienta ako regulačného nástroja dopytu zdravotnej starostlivosti, súčasne s finančnou kompenzáciou pre definované (ohrozené) sociálne skupiny.
25. Dodržiavať pravidlá farmakoekonomiky  a racionálnej farmakoterapie.
26. Zaviesť degresívnu maržu pre lieky a zdravotnícke pomôcky.
27. Striktne dodržiavať referenčný systém stanovovania úhrad za lieky, hradené z verejného zdravotného poistenia.

28. Presadzovať opatrenia na racionálnu indikáciu vyšetrení spoločných vyšetrovacích a liečebných zložiek.
Zdravotná starostlivosť a verejné zdravotníctvo
29. Čo najrýchlejšie zapracovať do aktuálnej legislatívy stavovskými, profesijnými a odborovými organizáciami už definované legislatívno-technické úpravy existujúcich zákonov, ktoré zlepšia organizáciu zdravotnej starostlivosti a bezodkladne znížia administratívnu záťaž zdravotníckych pracovníkov.
30. Vytvoriť a zaviesť záväzné štandardné diagnostické a liečebné postupy a rozšíriť  používanie štandardizovaných postupov diagnostiky a liečby najčastejších ochorení.
31. Implementovať najnovšie trendy v manažmente zdravotnej starostlivosti.
32. V novej „Štátnej politike zdravia“ podporiť a realizovať len prioritné programy verejného zdravotníctva (Matka a dieťa;  Starostlivosť o seniorov; Onkologický program; Kardiovaskulárny program ; Mentálne zdravie).
33. Prioritným programom garantovať dlhodobú kontinuitu. Sústrediť na ne kapacity finančné, ľudské, motivačné a to tak zo strany štátu, poskytovateľov, zdravotných poisťovní a občanov. Finančné zdroje vynakladané na štátnu politiku zdravia musia byť adresné a len pre realizovateľné programy s preukázateľnými výstupmi.
Zdravotnícki pracovníci
34. Stanoviť dlhodobú stratégiu zdravotníctva, ktorá prispeje k stabilizácii a sebestačnosti stavu zdravotníckych pracovníkov a vytvoreniu podmienok pre adekvátne ohodnotenie ich práce.

35. Táto stratégia musí definovať konkrétne opatrenia na motiváciu a stabilizáciu kvalifikovaných zdravotníckych pracovníkov (zlepšenie mzdového ohodnotenia, vytváranie lepších pracovných podmienok a adekvátny kariérny postup).

36. V spolupráci s relevantnými organizáciami sektoru zdravotníctva predložiť kroky na zreálňovanie cien zdravotníckych výkonov a stanovenie ceny kvalifikovanej práce zdravotníckych pracovníkov.
37. Vypracovať dlhodobú prognózu potrebného počtu zdravotníckych pracovníkov a tomu prispôsobiť výučbu v pregraduálnych a postgraduálnych výučbových zariadeniach.
38. Vyžadovať plnenie kvalifikačných predpokladov na funkčné miesta v zdravotníctve.

eHealth a informačný systém
39.Urýchliť informatizáciu zdravotníctva s dobudovaním národného zdravotného 
      informačného systému (NZIS) a implementáciu národnej eHealth stratégie 
      (ťažiskových eHealth aplikácií).

40.Zabezpečiť harmonizáciu údajov a možnosť ich jednotného zberu a spracovania na 
      makroúrovni za účelom vytvorenia informácií umožňujúcich efektívne a účinné 
      rozhodnutia v rámci realizácie aktuálnych priorít.

41.Priority rozvoja musia byť: štandardizovanie informačného systému zdravotníctva 
      (ISZ); rozvíjanie informačno - komunikačnej štruktúry; budovanie NZIS a 
      inštitucionálnych a personálnych kapacít.
42.Pripraviť sektorovú dohodu, ktorá zabezpečí transparentné manažovanie 
      a financovanie projektov pod gesciou riadiaceho tímu a zabezpečí koordinovaný 
      postup rezortu, NCZI, zdravotných poisťovní za spoluúčasti dotknutých subjektov.
Zdravotné poistenie

43. Rozšíriť kompenzáciu rizikovej štruktúry poistencov (tzv. prerozdeľovacieho  

      mechanizmu) o kritériá zdravotného stavu so zahrnutím finančne náročných výkonov.
44. Bezodkladne definovať ukazovatele efektivity a kvality výkonu zdravotných 
      poisťovní a zabezpečiť o nich informovanie verejnosti v pravidelných intervaloch.
45. Zlepšiť účinnosť výberu poistného rozšírením kompetencií zdravotných poisťovní 
      zjednodušením   administratívneho mechanizmu.
46. Zmenou zákona o zdravotnom poistení zabezpečiť spravodlivejšie odvodové 
      zaťaženie (odvodovú neutralitu príjmov), čím sa umožní zjednodušenie ročného   

      zúčtovania poistného.
Veda a výskum

47. Vytvoriť dlhodobú stratégiu vedy a výskumu v zdravotníctve pre horizont najmenej 
      10 rokov v súčinnosti s MŠ SR, MZ SR, SAV, SZU a lekárskymi fakultami.
48. Koncentrovať vzdelávacie a vedecko-výskumné kapacity SAV, SZU, lekárskych  
      fakúlt a ostatných vedeckých aj mimorezortných inštitúcií do spoločných  
      výskumných tímov, aby nedochádzalo k duplicite výskumu    a k čiastkovým 
      riešeniam na viacerých pracoviskách.

Dokument ako celok schválili dňa 29. mája 2007 v Bratislave  vrcholoví predstavitelia nasledovných organizácií a inštitúcií

ADL              Asociácia dodávateľov liekov a zdravotníckych pomôcok
ANS              Asociácia nemocníc Slovenska

APOSS         Asociácia poskytovateľov ošetrovateľskej starostlivosti Slovenska

APZZS         Asociácia poskytovateľov záchrannej zdravotnej služby SR
ASL SR        Asociácia súkromných lekárov Slovenskej republiky

GENAS        Asociácia generických výrobcov      
LFUK           Lekárska fakulta Univerzity Komenského

SKIZPALT

SKVVZP      Sekčná komora vysokoškolsky vzdelaných zdravotníckych pracovníkov

SKZT            Sekčná komora zubných technikov

SKMTP         Sekčná  komora medicínsko-technických pracovníkov

SKP               Sekčná  komora psychológov

SK+MED     Slovenská asociácia dodávateľov zdravotníckych pomôcok 

SKSaPA       Slovenská komora sestier a pôrodných asistentiek

SKZL            Slovenská komora zubných lekárov

SLK              Slovenská lekárska komora

SLS               Slovenská lekárska spoločnosť

SLÚŠ            Slovenská lekárska únia špecialistov
SOZZaSS     Slovenský odborový zväz zdravotníctva a sociálnych služieb

SZU               Slovenská zdravotnícka univerzita 

ZZP SR         Združenie zdravotných poisťovní Slovenskej republiky

VYHODNOTENIE  PLNENIA  AKTUÁLNYCH  PRIORÍT (pohľad RÚZ, AZZZ, ZMOS)
                                                                                                                                                        Skóre
Oblasť strategických cieľov – body 1 až 6                                                                     neplnenie : plnenie
Ide o dlhodobé zdravotnopolitické ciele (v tejto etape nie je možné hodnotiť)                                 --
Oblasť financovania – body 7 až 10                                                                                              4 : 0
7. neplní sa   8. neplní sa   9. neplní sa   10. neplní sa

Oblasť organizácie – body 11 až 18                                                                                            6,5 : 1,5 
11. neplní sa  12. čiastočne sa plní   13. plní sa   14. neplní sa   15. neplní sa   16. neplní sa   17. neplní sa   18. neplní sa
Oblasť regulácie a liekovej politiky – body 19 až 28                                                                8,5 : 1,5
19. neplní sa   20. neplní sa   21. neplní sa   22. neplní sa   23. neplní sa   24. neplní sa   25. čiastočne sa plní

26. čiastočne sa plní   27. čiastočne sa plní   28. neplní sa
Oblasť zdravotnej starostlivosti a verejného zdravotníctva – body 29 až 33                           4 : 1
29. čiastočne sa plní   30. neplní sa   31. neplní sa   32. čiastočne sa plní   33. neplní sa

Oblasť zdravotníckych pracovníkov – body 34 až 38                                                                 4 : 1

34. neplní sa   35. neplní sa   36. neplní sa   37. čiastočne sa plní   38. čiastočne sa plní

Oblasť eHealth a informačného systému – body 39 až 42                                                          3 : 1

39. čiastočne sa plní   40. neplní sa   41. čiastočne sa plní   42. neplní sa
Oblasť zdravotného poistenia – body 43 až 46                                                                            4 : 0
43. neplní sa   44. neplní sa   45. neplní sa   46. neplní sa 

Oblasť vedy a výskumu – body 47 – 48                                                                                     1,5 : 0,5

47. neplní sa   48. čiastočne sa plní

Sumárne skóre plnenia:                                                                                                             36,5 : 6,5

                                                                                                                                                    (87% : 13%)
